Шэрлак Холмс

Шэрлак Холмс () — літаратурны персанаж, выдуманы англійскі дэтэктыў, створаны шатландскім пісьменнікам і лекарам Артурам Конанам Дойлам.

Агулам Шэрлак Холмс з’яўляецца ў 56 апавяданнях і 4 аповесцях Конан Дойла. У большасці выпадкаў аповед вядзецца ад імя спадарожніка Холмса — доктара Уотсана.

Першая кніга пра вядомага дэтэктыва — аповесць «Эцюд у барвовых тонах», напісаная ў 1887 годзе. Апошні зборнік — «Архіў Шэрлака Холмса», апублікаваны ў 1927 годзе.

Сам Конан Дойл лічыў апавяданні пра Холмса «лёгкім чытвом». Аўтара раздражняла, што чытачы аддавалі перавагу творам пра Холмса, а Конан Дойл лічыў сябе, найперш, майстрам гістарычнага рамана.

Урэшце Конан Дойл паклаў канец гісторыі дэтэктыва, ліквідаваўшы папулярны літаратурны персанаж у бойцы з прафесарам Марыярці, кіраўніком англійскай мафіі, на Рэйхенбахскім вадаспадзе. Аднак, паток лістоў абураных чытачоў, сярод іх і членаў каралеўскай сям’і, вымусілі пісьменніка ажывіць вядомага дэтэктыва.

Выданні пра Шэрлака Холмса, аўтарства Конан Дойла, у храналагічным парадку:
 Эцюд у барвовых тонах (1887, раман; );
 Знак чатырох (1890, раман; );
 Прыгоды Шэрлака Холмса (1892, зборнік апавяданняў);
 Нататкі пра Шэрлака Холмса (1894, зборнік апавяданняў);
 Сабака Баскервіляў (1901—1902, раман; );
 Вяртанне Шэрлака Холмса (1905, зборнік апавяданняў);
 Даліна жаху (1914, раман; );
 Яго развітальны паклон (1917, зборнік апавяданняў);
 Архіў Шэрлака Холмса (1927, зборнік апавяданняў),
асобныя творы пра Шэралака Холмса:
 «Скандал у Багеміі» (апавяданне);
 «Апошняя справа Холмса» (апавяданне).
Зноскі

 Спасылкі 

Катэгорыя:Літаратурныя персанажы